Document ID: 32005L0017

KOMMISSIONENS DIREKTIV 2005/17/EF
af 2. marts 2005
om ændring af visse bestemmelser i direktiv 92/105/EØF for så vidt angår plantepas
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets direktiv 2000/29/EF af 8. maj 2000 om foranstaltninger mod indslæbning i Fællesskabet af skadegørere på planter eller planteprodukter og mod deres spredning inden for Fællesskabet (1), særlig artikel 2, stk. 1, litra f), andet afsnit, og artikel 10, stk. 1, andet afsnit, og
ud fra følgende betragtninger:
(1)
Ved Kommissionens direktiv 92/105/EØF af 3. december 1992 om en vis standardisering af plantepas til benyttelse ved flytning af en række planter, planteprodukter og andre genstande inden for Fællesskabet og om nærmere regler for udstedelse af sådanne plantepas samt betingelser og nærmere regler for erstatning af plantepas (2) er der fastsat visse nærmere procedurer for udstedelse af plantepas.
(2)
Der bør indføres nye bestemmelser, således at de etiketter, der udstedes i henhold til EF-bestemmelser om afsætning af visse typer officielt certificeret frø, og som overholder de relevante krav i direktiv 2000/29/EF, betragtes som plantepas.
(3)
Det har vist sig, at mange medlemsstater allerede anvender etiketter uden betegnelsen »EF-plantepas« for den kommende sæson 2004-2005. Det er hensigtsmæssigt at indføre bestemmelser for anvendelsen af etiketter i en overgangsperiode.
(4)
I henhold til direktiv 92/105/EØF skal plantepas indeholde bestemte oplysninger, bl.a. betegnelsen »EØF-plantepas«. Fællesskabets navn har siden vedtagelsen af traktaten om Den Europæiske Union været »Det Europæiske Fællesskab«, forkortet »EF«, så betegnelsen bør ændres til »EF-plantepas«.
(5)
Direktiv 92/105/EØF bør derfor ændres i overensstemmelse hermed.
(6)
Ordningen med ovennævnte etiketter bør tages op til revision inden den 31. december 2006 for at tage hensyn til de indhøstede erfaringer.
(7)
De i dette direktiv fastsatte foranstaltninger er i overensstemmelse med udtalelse fra Den Stående Komité for Plantesundhed -
UDSTEDT FØLGENDE DIREKTIV:
Artikel 1
I direktiv 92/105/EØF foretages følgende ændringer:
1)
Artikel 1, stk. 2, ændres således:
a)
Litra c) affattes således:
»c)
når der er tale om knolde af Solanum tuberosum L. til udplantning, jf. punkt 18.1 i del A, kapitel II, i bilag IV til Rådets direktiv 2000/29/EF (3), kan den officielle etiket, der er fastsat i bilag III til Rådets direktiv 2002/56/EF (4), anvendes i stedet for et plantepas, forudsat at etiketten indeholder dokumentation for, at kravene i artikel 6, stk. 4, i direktiv 2000/29/EF er overholdt (efter den 31. december 2005 skal etiketten være forsynet med betegnelsen »EF-plantepas«); det skal på etiketten eller handelsdokumentet være anført, at bestemmelser vedrørende indføring af knolde af Solanum tuberosum L. til udplantning til og flytning heraf inden for en zone, der er anerkendt som beskyttet med hensyn til skadegørere på de pågældende knolde, er opfyldt«
(3) EFT L 169 af 10.7.2000, s. 1." 						
(4) EFT L 193 af 20.7.2002, s. 60." 						
b)
Følgende indsættes som litra d), e) og f):
»d)
når der er tale om frø af Helianthus annuus L., jf. punkt 26 i del A, kapitel II, i bilag IV til direktiv 2000/29/EF, kan den officielle etiket, der er fastsat i bilag IV til Rådets direktiv 2002/57/EF (5), anvendes i stedet for et plantepas, forudsat at etiketten indeholder dokumentation for, at kravene i artikel 6, stk. 4, i direktiv 2000/29/EF er overholdt (efter den 31. august 2005 skal etiketten være forsynet med betegnelsen »EF-plantepas«)
e)
når der er tale om frø af Lycopersicon lycopersicum (L.) Karsten ex Farw. og Phaseolus L., jf. punkt 27 og 29 i del A, kapitel II, i bilag IV til direktiv 2000/29/EF, kan den officielle etiket, der er fastsat i bilag IV A til Rådets direktiv 2002/55/EF (6), anvendes i stedet for et plantepas, forudsat at etiketten indeholder dokumentation for, at kravene i artikel 6, stk. 4, i direktiv 2000/29/EF er overholdt (efter den 31. august 2005 skal etiketten være forsynet med betegnelsen »EF-plantepas«)
f)
når der er tale om frø af Medicago sativa L., jf. punkt 28.1 og 28.2 i del A, kapitel II, i bilag IV til direktiv 2000/29/EF, kan den officielle etiket, der er fastsat i bilag IV, del A, til Rådets direktiv 66/401/EØF (7), anvendes i stedet for et plantepas, forudsat at etiketten indeholder dokumentation for, at kravene i artikel 6, stk. 4, i direktiv 2000/29/EF er overholdt (efter den 31. august 2005 skal etiketten være forsynet med betegnelsen »EF-plantepas«).«
(5) EFT L 193 af 20.7.2002, s. 74." 						
(6) EFT L 193 af 20.7.2002, s. 33." 						
(7) EFT 125 af 11.7.1966, s. 2298/66." 						
2)
Artikel 4 udgår.
3)
Bilagets punkt 1 affattes således:
»1.
»EF-plantepas« (betegnelsen »EØF-plantepas« kan anvendes i en overgangsperiode, der udløber den 1. januar 2006).«
Artikel 2
Ordningen med de i artikel 1, nr. 1), omhandlede etiketter tages op til revision inden den 31. december 2006.
Artikel 3
1. Medlemsstaterne vedtager og offentliggør de love og administrative bestemmelser, der er nødvendige for at efterkomme dette direktiv senest den 14. maj 2005. De anvender bestemmelserne fra den 15. maj 2005.
Bestemmelserne skal ved vedtagelsen indeholde en henvisning til dette direktiv eller skal ved offentliggørelsen ledsages af en sådan henvisning. De nærmere regler for henvisningen fastsættes af medlemsstaterne.
2. Medlemsstaterne tilsender Kommissionen de vigtigste nationale bestemmelser, som de udsteder på det område, der er omfattet af dette direktiv.
Artikel 4
Dette direktiv træder i kraft på tyvendedagen efter offentliggørelsen i Den Europæiske Unions Tidende.
Artikel 5
Dette direktiv er rettet til medlemsstaterne.
Udfærdiget i Bruxelles, den 2. marts 2005.

Labels: 3
20
8
6